Setu me é vonet evit ar wezh kentañ get ur riboul evit an dud àr droad, edan an hent-houarn. Dan tu arall, pas kalz a dra nevez. Daou dra am eus gwelet mes ne ouian ket anv ebet dezhe: ur valafennig orañjez àr ur boket chwervizon, bech é suniñ an nektar. Ha tokoù-touseg gell-teñvel, get lavnennoù liv un tamm bistr marellet...  Nebeut a dra e gwirionez... Ar vanketoù an hent eh eus ivez plant jeraniom, ar jeraniom didrochet (Geranium dissectum), unan ag ar  seurtoù jeraniom paotañ er chornad-mañ (etre an Oriant ha Gwened, evit an dud nevez àr ar blog-mañ). Netra souezhus neuze... met faot a ra din komz ag ar plant a zalch dober boketoù e-kreiz ar mizioù du, hag ar re-mañ a zo lodek er labour-se; a-hent-arall, en em gavout a ran da noz get tud ur bochad abiloch evidin àr an evned, hag e gwirionez e soñjan penaos ne gomzan ket forzh lies ag an evned amañ... petra zo kaoz ta ? Neoazh eh eus danvez a-hed ar blez gete, etre ar re a chom dre-mañ dalbezh, ar re a za  dar goañv, dan hañv, ar re a vez just àr dremen...  Ma, archoazh e kasin un droiad-bale e koadoù Lokoal-Kamorzh. Marse en ho kwelin eno ? Peurchañs e vo danvez da vagiñ ar rubrikenn-mañ, mard eo an amzer a-du geneomp...